钦定古今图书集成/理学汇编/学行典/第207卷 > 周绍宗
## 钦定古今图书集成/理学汇编/学行典/第207卷 > 周绍宗

按《嘉兴府志》：“周绍宗，字岐阳，本姓马，世为农家子，幼
有至性，其姑适周氏亡，子绝怜爱之，因乞为其子，遂
冒周姓。喜任侠，好施予，赴人急难，少失恃，事生母、继
母如一。继母病久，体不能屈伸，骨节闲楚不可禁，绍
宗负之行，盘旋室中，日数百回，病遂瘳。所居去生母
二里许，一夕望见火光，知有异疾，趋赴之。母两目盲”，
就寝，火爇其衣絮，母犹不知，披衣求出不得，乃大号
“绍宗”，驰入火中，排墙负而出。